SCCC วิ่งฉิว 3 วันติด ดีดต่อ 6% โบรกฯคาดผลงานปี 61 พลิกกำไร รับอุตสาหกรรมที่ฟื้นตัว
SCCC วิ่งฉิว 3 วันติด ดีดต่อ 6% โบรกฯคาดผลงานปี 61 พลิกกำไร รับอุตสาหกรรมที่ฟื้นตัว โดย ณ เวลา 16.27 น. ราคาอยู่ที่ 222 บาท บวก 12 บาท หรือ 5.71% สูงสุดที่ 225 บาท ต่ำสุดที่ 212 บาท ด้วยมูลค่าซื้อขาย 48.34 ล้านบาท
3 ม.ค. 2562

ผู้สื่อข่าวรายงานว่า ราคาหุ้น บริษัท ปูนซีเมนต์นครหลวง จำกัด (มหาชน) หรือ SCCC ล่าสุด ณ เวลา 16.27 น. อยู่ที่ 222 บาท บวก 12 บาท หรือ 5.71% สูงสุดที่ 225 บาท ต่ำสุดที่ 212 บาท ด้วยมูลค่าซื้อขาย 48.34 ล้านบาท

โดยราคาหุ้นปรับตัวเพิ่มขึ้นต่อเนื่องเป็นวันที่ 3 นับตั้งแต่ราคาหุ้นอยู่ที่ระดับ 205 บาท เมื่อวันที่ 28 ธ.ค.61
ด้าน บล.เอเอสแอล ระบุในบทวิเคราะห์ (3 ม.ค.62) ด้านเทคนิค ปรับตัวขึ้น จากแนวรับจุดต่ำเก่าที่ 203 บาท ทำรูปแบบ double bottom เป็นสัญญาณการกลับตัวเป็นขาขึ้น ระยะสั้น ลุ้นเบรคแนวต้าน EMAระยะสั้นผ่านยืนเป็นการยืนยันแนวโน้มบวก แนวรับ 205.00 / 203.00 บาท แนวต้าน 230/ 235 บาท ตัดขาดทุนหากราคาปรับตัวลงต่ำ กว่า 203.00 บาท
สำหรับผลประกอบการ SCCC มีรายได้แต่ธุรกิจวัสดุก่อสร้างเนื่องจากทำแต่ธุรกิจปูนซีเมนต์ ทำให้ได้รับอานิสงค์โดยตรงจากการเร่งตัวก่อสร้างโครงการขนาดใหญ่ของประเทศ โดยในช่วงที่ผ่านมาแม้จะอยู่ในช่วงขาลง แต่ทาง SCCC ได้ขยายธุรกิจไปยังต่างประเทศ โดยปัจจุบันมีโรงงาน 3 แห่ง และอีก 6 เตาเผา มีกำลังการผลิตรวม 26.5 ล้านตัน/ปี (แต่ในไทยมีกาลังการผลิต 14.8 ล้านตัน/ปี) มีฐานการผลิตในต่างประเทศประกอบด้วย เวียดนาม ศรีลังกา บังกลาเทศ และกัมพูชา
ส่วนแนวโน้มผลการดำเนินงานปี 2561 เติบโตต่อเนื่องทุกไตรมาสพลิกขาดทุนจากปีก่อนมาเป็นกำไรได้ สะท้อนภาพอุตสาหกรรมที่ฟื้นตัว โดย 9 เดือน 2561 มีกำไรปกติ 2.8 พันล้านบาท ขยายตัว 106% จากช่วงเดียวกันเมื่อปีก่อน และคาดการณ์ไตรมาส 4/61 อาจจะชะลอตัวบ้าง แต่เป็นเพียงระยะสั้น จากการหยุดซ่อมโรงงาน โดย key success มาจากอุตสากรรมการก่อสร้างในประเทศที่ฟื้นตัวผ่านการใช้ปูนซิเมนต์ในการก่อสร้างโครงการขนาดใหญ่ของภาครัฐและเอกชน รวมถึงตลาดในต่างประเทศปรับตัวดีขึ้นต่อเนื่อง